pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โครงการค้ำประกันสินเชื่อ Portfolio Guarantee Scheme ระยะที่ 10 และการปรับปรุงหลักเกณฑ์การดำเนินโครงการสินเชื่อผู้มีอาชีพอิสระ
วันอังคารที่ 28 กุมภาพันธ์ 2566
28/02/2566
โครงการค้ําประกันสินเชื่อ Portfolio Guarantee Scheme ระยะที่ 10 และการปรับปรุงหลักเกณฑ์การดําเนินโครงการสินเชื่อผู้มีอาชีพอิสระ
ครม.มีมติเห็นชอบ 1) มาตรการให้ความช่วยเหลือผู้ประกอบการ SMEs ผ่านโครงการ PGS ระยะที่ 10 ของ บสย. และ 2) การทบทวนมติ ครม.เพื่อปรับปรุงหลักเกณฑ์การดําเนินโครงการสินเชื่อผู้มีอาชีพอิสระ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 28 กุมภาพันธ์ 2566 คณะรัฐมนตรีได้มีมติเห็นชอบ 1) มาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ Portfolio Guarantee Scheme ระยะที่ 10 (โครงการ PGS ระยะที่ 10) ของบรรษัทประกันสินเชื่ออุตสาหกรรมขนาดย่อม (บสย.) และ 2) การทบทวนมติคณะรัฐมนตรีเพื่อปรับปรุงหลักเกณฑ์การดําเนินโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) (โครงการสินเชื่อผู้มีอาชีพอิสระ) ของธนาคารออมสินและธนาคารเพื่อการเกษตรและสหกรณ์การเกษตร โดยมีรายละเอียด ดังนี้
1) โครงการ PGS ระยะที่ 10 วงเงินค้ําประกัน 50,000 ล้านบาท โดย บสย. ค้ําประกันสินเชื่อให้แก่ผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) วงเงินค้ําประกันต่อราย ไม่เกิน 40 ล้านบาท ระยะเวลาค้ําประกันไม่เกิน 10 ปี โดย บสย. สามารถกําหนดเงื่อนไขและวงเงินค้ําประกันของโครงการย่อยภายใต้โครงการ PGS ระยะที่ 10 ได้ตามความเหมาะสม อัตราค่าธรรมเนียมการค้ําประกันสินเชื่อเฉลี่ยทั้งโครงการไม่เกินร้อยละ 1.75 ต่อปี และ บสย. จะจ่ายค่าประกันชดเชยตลอดโครงการเฉลี่ยทั้งโครงการไม่เกินร้อยละ 30 รับคําขอค้ําประกันสินเชื่อถึงวันที่ 27 กุมภาพันธ์ 2568 ทั้งนี้ คาดว่าจะสามารถช่วยให้ผู้ประกอบการ SMEs ได้รับสินเชื่อเพิ่มขึ้นไม่ต่ํากว่า 76,000 ราย ก่อให้เกิดสินเชื่อในระบบสถาบันการเงินที่เพิ่มขึ้นไม่ต่ํากว่า 60,000 ล้านบาท
2) ขยายเวลาชําระเงินกู้โครงการสินเชื่อผู้มีอาชีพอิสระเพิ่มอีก 2 ปี จากเดิมไม่เกิน 3 ปี เป็นไม่เกิน 5 ปี เพื่อช่วยเหลือลูกหนี้ที่ประสบปัญหาสภาพคล่องทางการเงินและมีรายได้ไม่เพียงพอที่จะชําระหนี้ได้ตามกําหนด ส่งผลต่อประวัติการชําระหนี้ในระบบเครดิตบูโร ทําให้ขาดโอกาสในการเข้าถึงแหล่งเงินทุนในระบบสถาบันการเงิน
รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังได้ให้ความสําคัญกับการดูแลผู้ประกอบการและประชาชนอย่างต่อเนื่อง ทั่วถึง และเพียงพอ โดยติดตามผลการดําเนินมาตรการอยู่เป็นระยะ รวมถึงพิจารณาข้อจํากัดและปัญหาอุปสรรคของการดําเนินมาตรการ รวมทั้งปรับปรุงและออกมาตรการที่เหมาะสมกับสถานการณ์เพื่อดูแลประชาชนและผู้ประกอบการที่ได้รับผลกระทบอย่างทันท่วงทีต่อไป
สอบถามข้อมูลเพิ่มเติม
o บรรษัทประกันสินเชื่ออุตสาหกรรมขนาดย่อม โทร. 02 890 9999
o ธนาคารออมสิน โทร. 02 299 8000 หรือสายด่วน 1115
o ธนาคารเพื่อการเกษตรและสหกรณ์การเกษตร โทร. 02 555 0555
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมนักกีฬาแบดมินตันเยาวชนไทย คว้าแชมป์ 3 ประเภท ในการแข่งขันแบดมินตัน ระดับเยาวชนนานาชาติ ITALIAN JUNIOR 2023 พร้อมเชิญชวนส่งกำลังใจในการแข่งขันครั้งต่อไป
วันจันทร์ที่ 27 กุมภาพันธ์ 2566
27/02/2566
โฆษกรัฐบาลเผย นายกฯ ชื่นชมนักกีฬาแบดมินตันเยาวชนไทย คว้าแชมป์ 3 ประเภท ในการแข่งขันแบดมินตัน ระดับเยาวชนนานาชาติ ITALIAN JUNIOR 2023 พร้อมเชิญชวนส่งกําลังใจในการแข่งขันครั้งต่อไป
โฆษกรัฐบาลเผย นายกฯ ชื่นชมนักกีฬาแบดมินตันเยาวชนไทย คว้าแชมป์ 3 ประเภท ในการแข่งขันแบดมินตัน ระดับเยาวชนนานาชาติ ITALIAN JUNIOR 2023 พร้อมเชิญชวนชาวไทยร่วมส่งกําลังใจในการแข่งขันครั้งต่อไป
(วันที่ 27 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาแบดมินตันเยาวชนไทยที่ทําผลงานได้ดีเยี่ยม สามารถคว้าแชมป์ได้ถึง 3 ประเภท และรองแชมป์ 1 ประเภท ในการแข่งขันแบดมินตัน ระดับเยาวชนนานาชาติ ในการแข่งขัน อิตาเลี่ยน จูเนียร์ 2023 (ITALIAN JUNIOR 2023) ซึ่งเป็นการแข่งขันเก็บคะแนนสะสม World Junior Ranking ของสหพันธ์แบดมินตันโลก (Badminton World Federation: BWF) ที่เมืองมิลาน ประเทศอิตาลี ระหว่างวันที่ 24 - 26 กุมภาพันธ์ 2566 ที่ผ่านมา เป็นการยืนยันศักยภาพทางด้านกีฬาของไทยในเวทีนานาชาติ
โฆษกประจําสํานักนายกรัฐมนตรี กล่าวเพิ่มเติมว่า ในการแข่งขันครั้งนี้ มีนักกีฬาแบดมินตันเยาวชนไทยผ่านเข้าลุ้นแชมป์ในรอบชิงชนะเลิศได้ถึง 4 ประเภท และสามารถคว้าแชมป์ไปได้ 3 ประเภท ได้แก่ 1) ประเภทคู่ผสม ต้า ธนากร มีชัย กับ กวางตุ้ง ฟุ้งฟ้า กอปรธรรมกิจ สามารถเอาชนะ แอรอน ไต้ กับ ฉาง เหวินซื่อ จากมาเลเซีย ไป 2-0 เกม 2) ประเภทชายเดี่ยว กาย ณชกร ภู่ศรี สามารถเอาชนะ อัปเปอร์ วงทรัพย์ วงศ์ทรัพย์อินทร์ (ชิงแชมป์กันเอง) ไป 2-1 เกม และ 3) ประเภทหญิงคู่ ส้มโอ ปทิต ศรีสวัสดิ์ กับ กวางตุ้ง ฟุ้งฟ้า กอปรธรรมกิจ สามารถเอาชนะ อะตอม ศิรดา รุ่งพิบูลโสภิษฐ์ กับ ปอย เมทิกา พุทธวิลัย (ชิงแชมป์กันเอง) ไป 2-1 เกม และรองแชมป์ ทั้งนี้ ประเภทหญิงเดี่ยว โดย อะตอม ศิรดา รุ่งพิบูลโสภิษฐ์ พ่ายให้กับ อึ้ง ยี่ซิง จากมาเลเซีย ไป 0-2 เกม
สําหรับการแข่งขันครั้งต่อไป นักกีฬาแบดมินตันเยาวชนไทยจะเดินทางไปเข้าร่วมการแข่งขันแบดมินตัน ระดับเยาวชนนานาชาติ ในการแข่งขัน โยเน๊กซ์ ดัทช์ จูเนียร์ อินเตอร์เนชั่นแนล 2023 (YONEX DUTCH JUNIOR INTERNATIONAL 2023) ในการแข่งขันเก็บคะแนนสะสม World Junior Ranking ของสหพันธ์แบดมินตันโลก (BWF) ในวันที่ 1-5 มีนาคม 2566 ที่เมืองฮาร์เลม ประเทศเนเธอร์แลนด์
“นายกรัฐมนตรีแสดงความยินดีและชื่นชมความสําเร็จของนักกีฬาแบดมินตันเยาวชนไทยที่สามารถทําผลงานในการแข่งขันฯ ได้อย่างโดดเด่น สะท้อนให้เห็นถึงศักยภาพ และความสามารถของนักกีฬาไทย ส่วนผู้ที่ผิดหวังอย่าเสียใจ แต่ให้เก็บเป็นประสบการณ์ ฝึกฝนเพื่อความสําเร็จในอนาคต คนไทยพร้อมให้กําลังใจ พร้อมทั้งเชิญชวนชาวไทยร่วมส่งกําลังใจให้นักกีฬาแบดมินตันเยาวชนไทยในการแข่งขันเก็บคะแนนครั้งต่อไปด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ไทย-จีน ยกระดับความร่วมมือด้านวิทยาศาสตร์และเทคโนโลยี: มุ่งเป้าการพัฒนาสู่อาเซียน
วันจันทร์ที่ 27 กุมภาพันธ์ 2566
ไทย-จีน ยกระดับความร่วมมือด้านวิทยาศาสตร์และเทคโนโลยี: มุ่งเป้าการพัฒนาสู่อาเซียน
ไทย-จีน ยกระดับความร่วมมือด้านวิทยาศาสตร์และเทคโนโลยี: มุ่งเป้าการพัฒนาสู่อาเซียน
ไทย-จีนตั้งเป้าการยกระดับความร่วมมือเชิงนโยบายและผลักดันไปสู่กิจกรรมความร่วมมือด้านวิทยาศาสตร์และเทคโนโลยีไปสู่ผลประโยชน์ในระดับอาเซียน โดยในการพบปะหารือระหว่างศาสตราจารย์พิเศษเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) ศาสตราจารย์ นายแพทย์สิริฤกษ์ ทรงศิวิไล ปลัดกระทรวง อว. และคณะ กับ H.E. Mr. Wang Zhigang รัฐมนตรีว่าการกระทรวงวิทยาศาสตร์และเทคโนโลยี สาธารณรัฐประชาชนจีนและคณะ เมื่อวันที่ ๑๑ กุมภาพันธ์ ๒๕๖๖ ณ สาธารรัฐประชาชนจีน ทั้งสองฝ่ายเห็นพ้องกันเกี่ยวกับการใช้ประโยชน์จากความก้าวหน้าด้านวิทยาศาสตร์และเทคโนโลยีเพื่อการพัฒนาร่วมกันของประชาคมโลกที่มีอนาคตร่วมกัน เช่น การขจัดความยากจนโดยใช้วิทยาศาสตร์และเทคโนโลยี และการใช้ประโยชน์จากเทคโนโลยีนิวเคลียร์ในทางสันติ เป็นต้น ทั้งนี้ ฝ่ายไทยยินดีรับเป็นเจ้าภาพจัดการประชุมความร่วมมือด้านวิทยาศาสตร์และเทคโนโลยี (STI Forum) ระหว่างสองประเทศ ในปี ๒๕๖๘ เนื่องในโอกาสครบรอบความสัมพันธ์ทางการทูตไทย-จีน ครบรอบ ๕๐ ปี ในปี ๒๕๖๘ ซึ่งฝ่ายจีนได้แสดงความยินดีและตอบรับข้อเสนอมาร่วมการประชุมดังกล่าว ณ ประเทศไทย นอกจากนี้ ในการดําเนินความร่วมมือระดับภูมิภาค ฝ่ายไทยได้แสดงให้ฝ่ายจีนเห็นว่าไทยยินดีเป็นศูนย์กลางในการเชื่อมโยงสมาชิกอาเซียนกับจีนอีกด้วย
ในโอกาสนี้ ทั้งสองฝ่ายเห็นพ้องแนวทางการดําเนินความร่วมมือในอนาคตอันใกล้ ๔ แนวทาง ได้แก่ ๑) การจัดประชุมร่วม (Joint Meeting) ภายใต้กรอบข้อตกลงว่าด้วยความร่วมมือด้านวิทยาศาสตร์และเทคโนโลยี ครั้งที่ ๔ ในรูปแบบ offline ๒) การจัดทําและสนับสนุนโครงการวิจัยร่วมโดยเน้นด้าน Digital เพื่อสุขภาพ ๓) ความร่วมมือเกี่ยวกับการสร้างและพัฒนาห้องทดลอง (Lab) การถ่ายโอนเทคโนโลยี และอุทยานวิทยาศาสตร์ และ ๔) การสานต่อและส่งเสริมการประสานงานภายใต้กรอบความร่วมมือพหุภาคีต่างๆ เช่น กรอบจีน-อาเซียน สหประชาชาติ แม่โขงล้านช้าง และลุ่มแม่น้ําโขง ให้เป็นไปอย่างใกล้ชิดและมีประสิทธิภาพเพื่อประโยชน์ร่วมกันทั้งในระดับทวิภาคีและพหุภาคี
รัฐบาลไทย-ข่าวทำเนียบรัฐบาล-กรมการขนส่งทางราง ขอเชิญร่วมประกวดออกแบบมาสคอตและตราสัญลักษณ์ (MASCOT & LOGO CONTEST)
วันพุธที่ 1 มีนาคม 2566
กรมการขนส่งทางราง ขอเชิญร่วมประกวดออกแบบมาสคอตและตราสัญลักษณ์ (MASCOT & LOGO CONTEST)
ชิงเงินรางวัลรวม 100,000 บาท ส่งผลงานได้ตั้งแต่วันนี้ ถึง 31 มีนาคม 2566
นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า กรมการขนส่งทางราง (ขร.) ได้ดําเนินโครงการ ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e - License R) เพื่อให้สอดคล้องนโยบายในการพัฒนาการขนส่งทางรางให้เป็นโครงข่ายการเดินทางและขนส่งหลักของประเทศ ซึ่งการพัฒนาดังกล่าว จะต้องมีการกํากับให้เป็นไปตามมาตรฐานที่กําหนดอย่างจริงจัง จึงได้มีการจัดทําร่างพระราชบัญญัติการขนส่งทางราง พ.ศ.... ขึ้นเพื่อให้ผู้ประกอบกิจการขนส่งทางรางต้องดําเนินการให้มีความเหมาะสม เป็นธรรมแก่ผู้ให้บริการและผู้ใช้บริการ โดย พ.ร.บ. ดังกล่าวนั้น กําหนดให้ผู้ประกอบกิจการขนส่งทางรางและผู้ประจําหน้าที่ด้านการขนส่งทางราง จําเป็นต้องได้รับใบอนุญาต เพื่อยกมาตรฐานการให้บริการด้านระบบราง ให้ประชาชนได้รับความสะดวก รวดเร็วและปลอดภัยในการเดินทาง
ดังนั้น เพื่อเป็นการส่งเสริมและยกระดับภาพลักษณ์การขนส่งทางรางให้มีมาตรฐาน โดยการกําหนดให้มีการออกใบอนุญาต ให้เป็นที่รู้จักในวงกว้างมากยิ่งขึ้น กรมการขนส่งทางรางจึงจัดกิจกรรมการประกวดออกแบบมาสคอตและตราสัญลักษณ์ (MASCOT & LOGO CONTEST) "การออกใบอนุญาตด้านการขนส่งทางรางผ่านระบบดิจิทัล (e - License R)" ภายใต้โครงการออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e - License R) ชิงเงินรางวัลรวม 100,000 บาท เปิดโอกาสให้ผู้สนใจ ทั้งนิสิต นักศึกษาและบุคคลทั่วไปไม่จํากัดอายุ สามารถร่วมส่งผลงานการออกแบบเข้าร่วมกิจกรรมได้ ตั้งแต่วันนี้ ถึง วันที่ 31 มีนาคม 2566 ทั้งนี้ สามารถออกแบบมาสคอตเป็นรูปทรงต่างๆ ที่สะท้อนถึง"การออกใบอนุญาตด้านการขนส่งทางรางผ่านระบบดิจิทัล (e - License R)" ได้อย่างสร้างสรรค์ การออกแบบ 1 ชิ้น จะต้องมีผลงานให้เห็น 4 ด้าน คือ ด้านหน้า ด้านหลัง ด้านซ้ายและด้านขวา ส่งเป็นไฟล์นามสกุล .jpg .png .pdf และ .psd หรือ .ai สามารถส่งผลงานได้ไม่จํากัดจํานวน
ผู้สนใจสามารถอ่านรายละเอียดและดาวน์โหลดใบสมัครได้ที่ www.drt.go.th หรือ www.facebook.com/DRT.OfficialFanpage และส่งใบสมัคร และผลงานได้ทาง e-mail : [emailprotected] สอบรายละเอียดเพิ่มเติมได้ที่กลุ่มประชาสัมพันธ์ ขร. โทร. 0 - 2164 - 2626 ต่อ 1501 - 1503 ในวันและเวลาราชการ
รัฐบาลไทย-ข่าวทำเนียบรัฐบาล-บีโอไอ ร่วมงานสัมมนา WAIPA APAC IPAS FDI: Investment Conference and Workshops
วันพฤหัสบดีที่ 23 กุมภาพันธ์ 2566
บีโอไอ ร่วมงานสัมมนา WAIPA APAC IPAS FDI: Investment Conference and Workshops
บีโอไอ ร่วมงานสัมมนา WAIPA APAC IPAS FDI: Investment Conference and Workshops จัดโดย United Nation ESCAP และ World Association of Investment Promotion Agencies (WAIPA)
บีโอไอ ร่วมงานสัมมนา WAIPA APAC IPAS FDI: Investment Conference and Workshops
เมื่อวันที่ 21 กุมภาพันธ์ 2566 นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) เข้าร่วมกล่าวเปิดงานสัมมนา WAIPA APAC IPAS FDI: Investment Conference and Workshops ซึ่งจัดโดย United Nation ESCAP และ World Association of Investment Promotion Agencies (WAIPA) เพื่อรวบรวมหน่วยงานส่งเสริมการลงทุนจากหลากหลายประเทศในภูมิภาคเอเชียแปซิฟิค และส่งเสริมความร่วมมือและแลกเปลี่ยนประสบการณ์ เพื่อเพิ่มขีดความสามารถในการส่งเสริมการลงทุนระหว่างกัน
ทั้งนี้ เลขาธิการคณะกรรมการส่งเสริมการลงทุน (บีโอไอ) ได้กล่าวต้อนรับหน่วยงานส่งเสริมการลงทุนจากภูมิภาคเอเชียแปซิฟิคสู่ประเทศไทย พร้อมทั้งได้กล่าวถึงบทบาทและสถานการณ์ปัจจุบันของหน่วยงานส่งเสริมการลงทุนด้านเศรษฐกิจของโลกที่มีความผันผวนสูง รวมถึงยุทธศาสตร์ในการส่งเสริมการลงทุนชุดใหม่ที่จะช่วยสนับสนุนการเปลี่ยนแปลงเศรษฐกิจของประเทศไทยสู่การสร้าง “เศรษฐกิจใหม่” ที่มีศักยภาพสูงในอนาคต รวมถึงได้เน้นย้ําถึงความร่วมมือและการเรียนรู้ระหว่างกันระหว่างประเทศต่าง ๆ เพื่อการพัฒนาที่ยั่งยืน
รัฐบาลไทย-ข่าวทำเนียบรัฐบาล-เห็นชอบนโยบายกำกับการนำเข้าเศษพลาสติกจากต่างประเทศ
วันอังคารที่ 28 กุมภาพันธ์ 2566
เห็นชอบนโยบายกํากับการนําเข้าเศษพลาสติกจากต่างประเทศ
วันเสาร์ที่ 25 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลรักษาสิ่งแวดล้อมและควบคุมมลพิษ โดยเห็นชอบนโยบายกํากับการนําเข้าพลาสติก
ซึ่งเป็นการกําหนดให้ ห้ามนําเข้าเศษพลาสติกจากต่างประเทศ เมื่อสิ้นสุดวันที่ 31 ธ.ค.2567 เป็นต้นไป
ระหว่างนั้น การนําเข้าเศษพลาสติกในพื้นที่เขตปลอดอากรในช่วงปี 2566 – 2567
อนุญาตเฉพาะโรงงานอุตสาหกรรม 14
แห่งที่กําหนดซึ่งเป็นโรงงานที่ใช้เศษพลาสติกเป็นวัตถุดิบในการผลิตเพื่อส่งออกและให้นําเข้าได้ไม่เกินความสา
มารถในการผลิตจริง
ส่วนพื้นที่ทั่วไปให้นําเข้าเฉพาะกรณีมีเศษพลาสติกในประเทศไม่เพียงพอโดยผู้ประกอบกิจการต้องแสดงหลักฐ
านความจําเป็นประกอบ
เพื่อป้องกันการลักลอบนําเข้าและควบคุมการประกอบกิจการพลาสติกไม่ให้เกิดผลกระทบต่อสิ่งแวดล้อม
เพื่อสุขภาพของประชาชนคนไทยทุกคน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.มีมติเห็นชอบแก้ไขเพิ่มเติมอัตราค่าใช้จ่ายทุนการศึกษาปริญญาโททางการสอนในต่างประเทศ โครงการผลิตครูเพื่อพัฒนาท้องถิ่น พ.ศ.59-72 ให้สอดคล้องกับค่าครองชีพของแต่ละประเทศ
วันอังคารที่ 28 กุมภาพันธ์ 2566
28/02/2566
ครม.มีมติเห็นชอบแก้ไขเพิ่มเติมอัตราค่าใช้จ่ายทุนการศึกษาปริญญาโททางการสอนในต่างประเทศ โครงการผลิตครูเพื่อพัฒนาท้องถิ่น พ.ศ.59-72 ให้สอดคล้องกับค่าครองชีพของแต่ละประเทศ
ครม.มีมติเห็นชอบแก้ไขเพิ่มเติมอัตราค่าใช้จ่ายทุนการศึกษาปริญญาโททางการสอนในต่างประเทศ โครงการผลิตครูเพื่อพัฒนาท้องถิ่น พ.ศ.59-72 ให้สอดคล้องกับค่าครองชีพของแต่ละประเทศ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 28 กุมภาพันธ์ 2566 ว่า ที่ประชุมครม. มีมติเห็นชอบทบทวน มติ ครม. เมื่อวันที่ 29 มี.ค. 59 เรื่องโครงการผลิตครูเพื่อพัฒนาท้องถิ่น (พ.ศ. 2559-2572) ในประเด็นอัตราค่าใช้จ่ายทุนการศึกษาระดับปริญญาโทในต่างประเทศ ตามที่กระทรวงการอุดมศึกษา วิทยาศาสตร์ วิจัย และนวัตกรรมเสนอ เพื่อให้นักศึกษาทุนโครงการฯ มีค่าใช้จ่ายที่เหมาะสมในการศึกษาต่อ ในต่างประเทศ สอดคล้องกับค่าครองชีพของแต่ละประเทศ
น.ส.ทิพานัน กล่าวว่า โครงการดังกล่าว เดิมได้กําหนดอัตราค่าใช้จ่ายเป็นทุนการศึกษาปริญญาโททางการสอนในต่างประเทศ อัตรา 1,547,500 บาท/คน/ปี แต่ขอให้แก้ไขเพิ่มเติมให้อัตราค่าใช้จ่ายเป็นทุนการศึกษาดังกล่าวให้เป็นไปตามอัตราค่าใช้จ่ายนักเรียนทุนรัฐบาลที่สํานักงานคณะกรรมการข้าราชการพลเรือน (ก.พ.) กําหนด โดยเป็นอัตราที่ไม่เกินกรอบวงเงินเดิมของโครงการฯ ที่ได้รับอนุมัติจาก ครม. เมื่อวันที่ 29 มี.ค. 59
อัตราค่าใช้จ่ายเป็นทุนการศึกษาปริญญาโททางการสอนในต่างประเทศ กําหนด ดังนี้
1. สําหรับการศึกษาในประเทศสหรัฐอเมริกา รุ่นบรรจุปี พ.ศ.2559-2561 มีผู้รับทุนในแต่ละปี 4 คน อัตราค่าใช้จ่าย 2,702,470 บาท/คน/ปี
2. สําหรับการศึกษาในประเทศอังกฤษ รุ่นบรรจุปี พ.ศ.2559-2561 มีผู้รับทุนในแต่ละปี 15 คน อัตราค่าใช้จ่าย 2,163,740 บาท/คน/ปี
3. สําหรับการศึกษาในประเทศออสเตรเลีย รุ่นบรรจุปี พ.ศ.2559-2561 มีผู้รับทุนในแต่ละปี 4 คน อัตราค่าใช้จ่าย 1,795,550 บาท/คน/ปี
4. สําหรับการศึกษาในประเทศนิวซีแลนด์ รุ่นบรรจุปี พ.ศ.2559-2561 มีผู้รับทุนในแต่ละปี 1 คน อัตราค่าใช้จ่าย 1,357,080 บาท/คน/ปี
“รัฐบาล พล.อ. ประยุทธ์ จันทร์โอชา นายกรัฐมนตรีให้ความสําคัญในการพัฒนาคุณภาพการศึกษาของคนไทย ซึ่งการเพิ่มศักยภาพของบุคคลากรทางการศึกษาเป็นรากฐานที่สําคัญ ครม.จึงมีมติเห็นชอบโครงการนี้ในเมื่อวันที่ 29 มี.ค. 59 สําหรับตลอดระยะเวลาโครงการ 14 ปี โดยมีวัตถุประสงค์เพื่อผลิตครูระบบจํากัดรับ (ระบบปิด) ในสาขาและพื้นที่ที่ขาดแคลน โดยการคัดเลือกคนดี คนเก่ง เข้ามาศึกษาวิชาชีพครู เมื่อสําเร็จการศึกษาแล้วจะได้รับการบรรจุเข้ารับราชการครูและบุคลากรทางการศึกษาในภูมิลําเนาตนเอง และเมื่อทํางานครบ 3 ปี จะมีทุนการศึกษาต่อระดับปริญญาโททั้งในและต่างประเทศ จํานวนรุ่นละ 100 ทุน แบ่งเป็น ทุนการศึกษาต่อในประเทศ 50 ทุน และทุนการศึกษาต่อต่างประเทศ 50 ทุน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ครม.อนุมัติเปลี่ยนแปลงวงเงินตามรายการดำเนินโครงการรถไฟฟ้าสายสีม่วง ช่วงเตาปูน-ราษฎร์บูรณะ ภายใต้กรอบงบประมาณเดิม
วันอังคารที่ 28 กุมภาพันธ์ 2566
28/02/2566
ครม.อนุมัติเปลี่ยนแปลงวงเงินตามรายการดําเนินโครงการรถไฟฟ้าสายสีม่วง ช่วงเตาปูน-ราษฎร์บูรณะ ภายใต้กรอบงบประมาณเดิม
ครม.อนุมัติเปลี่ยนแปลงวงเงินตามรายการดําเนินโครงการรถไฟฟ้าสายสีม่วง ช่วงเตาปูน-ราษฎร์บูรณะ ภายใต้กรอบงบประมาณเดิม
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าว่า ที่ประชุมคณะรัฐมนตรี(ครม.) วันที่ 28 ก.พ. 66 ได้อนุมัติทบทวนมิติ ครม. วันที่ 25 ก.ค. 60 เกี่ยวกับการอนุมัติให้การรถไฟฟ้าขนส่งมวลชนแห่งประเทศไทย(รฟม.) ดําเนินการก่อสร้างงานโยธาโครงการถไฟฟ้าสายสีม่วง ช่วงเตาปูน-ราษฎร์บูรณะ(วงแหวนกาญจนาภิเษก) ตามที่กระทรวงคมนาคม เสนอ
สําหรับการทบทวนมติ ครม.ฯ ครั้งนี้เป็นการเปลี่ยนแปลงกรอบวงเงินรายการดําเนินงานตามโครงการฯ แต่ยังคงอยู่ภายใต้กรอบงบประมาณเดิมที่ ครม. ได้อนุมัติไว้ที่ 101,112 ล้านบาท โดยรายการที่มีการเปลี่ยนแปลง ได้แก่การปรับลดวงเงินรายการค่าจัดกรรมสิทธิ์ที่ดินจํานวน 1,323 ล้านบาท(รวมภาษีมูลค่าเพิ่ม) จากเดิม 15,913 ล้านบาท เป็น 14,590 ล้านบาท เพื่อนําไปปรับเพิ่มเป็นรายการค่าก่อสร้างทดแทนหน่วยงานที่ได้รับผลกระทบจากการก่อสร้างที่เพิ่มจาก 1,335 ล้านบาท เป็น 2,658 ล้านบาท หรือเพิ่มขึ้น 1,323 ล้านบาท
น.ส.ไตรศุลี กล่าวว่า การปรับเพิ่มค่าสิ่งปลูกสร้างทดแทนฯ ดังกล่าวเกิดขึ้นในช่วงการก่อสร้างของสัญญาที่1 (จากทั้งโครงการมีทั้งหมด 6 สัญญา) ที่เดิมขอบเขตงานได้ให้ผู้รับจ้างงานโยธาต้องดําเนินการก่อสร้างสิ่งก่อสร้างทดแทนของหน่วยงานของกองทัพบก(ทบ.) และหน่วยงานอื่นๆ วงเงิน 1,069 ล้านบาท (ส่วนของ ทบ. 1,028 ล้านบาท และหน่วยงานอื่นๆ 41 ล้านบาท) โดยพื้นที่ของ ทบ. ได้รับผลกระทบจากโครงการประกอบด้วย กรมสรรพาวุธทหารบก, กองพลทหารปืนใหญ่ต่อสู้อากาศยาน, กรมทหารม้าที่1 รักษาพระองค์ และ กองพันทหารม้าที่4 กองพลที่1 รักษาพระองค์
โดย ทบ. แจ้งว่างบประมาณที่ได้รับไม่เพียงพอต่อการดําเนินการย้ายที่ตั้งของหน่วย เนื่องจากอาคารบริเวณที่ตั้งเดิมของโรงเรียนสรรพวุธทหารบกมีการใช้ อาคาร/สิ่งปลูกสร้างและระบบสาธารณูปโภคร่วมกับหน่วยงานที่อยู่บริเวณพื้นที่ใกล้เคียง ซึ่งเมื่อต้องย้ายหน่วยไปอยู่พื้นที่ใหม่(ต.หนองสาหร่าย อ.ปากช่อง นครราชสีมา) จะต้องย้ายกําลังพลและครอบครัวไปอยู่พื้นที่แห่งใหม่ทั้งหมด ทบ.จึงยืนยันข้อเสนอรายการก่อสร้างอาหารและสิ่งปลูกสร้างฯ วงเงินรวม 2,350.05 ล้านบาท แยกเป็นราการก่อสร้างอาคารและสิ่งปลูกสร้างฯ ที่ได้รับอนุมัติจาก ครม. เดิม 1,027.62 ล้านบาท และรายการก่อสร้างฯ (เพิ่มเติม) 1,322.43 ล้านบาท
น.ส.ไตรศุลี กล่าวว่า ภายหลังเปลี่ยนแปลงรายการดําเนินงานตามโครงการฯ แล้ว กรอบวงเงินเพื่อดําเนินการตามโครงการฯ จะมีดังนี้ ค่าจัดกรรมสิทธิ์ที่ดิน 14,590 ล้านบาท ค่าสํารวจอสังหาฯ 32 ล้านบาท(คงเดิม) ค่าก่อสร้างงานโยธา 77,385 ล้านบาท(คงเดิม) ค่าสิ่งปลูกสร้างทดแทนฯ 2,658 ล้านบาท ค่าจ้างที่ปรึกษาบริหารและคุมงานก่อสร้าง 2,865 ล้านบาท(คงเดิม) ค่า Provisional Sum 3,582 ล้านบาท(คงเดิม) รวมทั้งสิ้น 101,112 ล้านบาท
สําหรับรายละเอียดการก่อสร้างงานโยธาของโครงการฯ ประกอบด้วย 6 สัญญา โดยสัญญาที่1-4 เป็นงานออกแบบและก่อสร้างอุโมงค์ทางวิ่งและสถานีใต้ดิน แยกเป็น สัญญาที่1 ช่วงเตาปูน-หอสมุดแห่งชาติ, สัญญาที่2 ช่วงหอสมุดแห่งชาติ-ผ่านฟ้า, สัญญาที่3 ช่วงผ่านฟ้า-สะพานพุทธ และสัญญาที่4 ช่วงสะพานพุทธ-ดาวคะนอง ส่วนสัญญาที่5 เป็นงานก่อสร้างโครงสร้างทางวิ่งและสถานียกระดับ ดาวคะนอง-ครุใน และสัญญาที่6 งานออกแบบและก่อสร้างระบบราง ตลอดแนวเส้นทางโครงการฯ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี จังหวัดสุราษฎร์ธานี มีสถิตินักท่องเที่ยวเพิ่มขึ้น 600% เป็นอันดับหนึ่งของประเทศ รายได้สูงขึ้น 912.04 %
วันพุธที่ 1 มีนาคม 2566
01/03/2566
โฆษกรัฐบาลเผย นายกฯ ยินดี จังหวัดสุราษฎร์ธานี มีสถิตินักท่องเที่ยวเพิ่มขึ้น 600% เป็นอันดับหนึ่งของประเทศ รายได้สูงขึ้น 912.04 %
โฆษกรัฐบาลเผย นายกฯ ยินดี จังหวัดสุราษฎร์ธานี มีสถิตินักท่องเที่ยวเพิ่มขึ้น 600% เป็นอันดับหนึ่งของประเทศ รายได้สูงขึ้น 912.04 % (นักท่องเที่ยว 3.6 ล้านคน ทํารายได้กว่า 2.8 หมื่นล้านบาท ในปี 2565)
วันนี้ (1 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานจาก กระทรวงการท่องเที่ยวและกีฬา ว่าในปี 2565 ที่ผ่านมา จังหวัด สุราษฎร์ธานี มีอัตรานักท่องเที่ยวเติบโตสูง สถิตินักท่องเที่ยวเพิ่มขึ้นเป็นอันดับหนึ่งของประเทศ เมื่อเทียบกับปี 2564 โดยมีจํานวนนักท่องเที่ยวมาเยือนกว่า 3.6 ล้านคน เพิ่มขึ้น 600% ทําให้มีรายได้ในจังหวัดเพิ่มมากขึ้น
โฆษกประจําสํานักนายกรัฐมนตรี กล่าวว่า จากข้อมูลการท่องเที่ยวของกองเศรษฐกิจการท่องเที่ยวและกีฬา กระทรวงการท่องเที่ยวและกีฬา ในปี 2565 จังหวัดสุราษฎร์ธานี มีรายได้จากนักท่องเที่ยวจํานวน 27,661 ล้านบาท จากนักท่องเที่ยวจํานวน 3,690,642 คน เมื่อเปรียบเทียบกับปี 2564 รายได้สูงขึ้น จํานวน 912.04 %
โฆษกประจําสํานักนายกรัฐมนตรี กล่าวว่า ทั้งนี้ รัฐบาลเชื่อมั่นว่า ในปี 2566 จํานวนนักเที่ยวต้องมากขึ้นกว่าเดิม ทั้งนักท่องเที่ยวคนไทย และชาวต่างชาติ ที่เดินทางมาท่องเที่ยวพักผ่อนในรูปแบบเรือสําราญที่เข้าเกาะสมุยทุกสัปดาห์ รวมถึงเที่ยวบินเช่าเหมาลําสู่สุราษฎร์ธานีและเกาะสมุย (Charter Flight) กลุ่มนักท่องเที่ยวแบบครอบครัวชาวต่างชาติที่เข้ามาพักผ่อนระยะยาว (Long Stay) รวมทั้ง นักท่องเที่ยวกลุ่มวัยรุ่นชอบกิจกรรมดําน้ํา เดินป่า และกิจกรรมอื่น ๆ ผ่านสถานที่ท่องเที่ยวสําคัญของจังหวัดสุราษฎร์ธานีและบริเวณใกล้เคียง
“จํานวนตัวเลขที่เพิ่มขึ้นอย่างชัดเจนเหล่านี้ ทําให้นายกรัฐมนตรีมั่นใจว่าไทยมีอนาคตที่สดใสด้านการท่องเที่ยว ยินดีอย่างยิ่งที่จังหวัดสุราษฎร์ธานี เป็นสถานที่ท่องเที่ยวที่นักท่องเที่ยวทั้งชาวไทยและชาวต่างชาติให้ความสนใจ ชื่นชมสุราษฎร์ธานีที่เป็นจังหวัดท่องเที่ยวที่ตอบโจทย์นักท่องเที่ยว มีความครบเครื่อง พร้อมทั้งชื่นชมการทํางานของหน่วยงานที่เกี่ยวข้องที่บริหารจัดการ ดูแล ความปลอดภัย และสร้างความเชื่อมั่นให้กับนักท่องเที่ยว รวมทั้งขอบคุณชาวสุราษฎร์ธานีที่ร่วมกันสนับสนุนการท่องเที่ยวในจังหวัดสร้างรายได้ พัฒนาเศรษฐกิจในพื้นที่และเศรษฐกิจของประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. อนุมัติจ่ายเงินช่วยเหลือผู้ประสบอุทกภัยฤดูฝน 2565  เพิ่มเติม ในพื้นที่ กทม. และ 15 จังหวัด  จำนวน 237,048 ครัวเรือน วงเงิน  1,190.46 ล้านบาท
วันอังคารที่ 28 กุมภาพันธ์ 2566
28/02/2566
ครม. อนุมัติจ่ายเงินช่วยเหลือผู้ประสบอุทกภัยฤดูฝน 2565  เพิ่มเติม ในพื้นที่ กทม. และ 15 จังหวัด  จํานวน 237,048 ครัวเรือน วงเงิน  1,190.46 ล้านบาท
ครม. อนุมัติจ่ายเงินช่วยเหลือผู้ประสบอุทกภัยฤดูฝน 2565  เพิ่มเติม ในพื้นที่ กทม. และ 15 จังหวัด  จํานวน 237,048 ครัวเรือน วงเงิน  1,190.46 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) อนุมัติให้จ่ายเงิน ช่วยเหลือ ผู้ประสบอุทกภัยในช่วงฤดูฝนปี 2565 เพิ่มเติม สําหรับกรณีพื้นที่ประสบอุทกภัย ตั้งแต่วันที่ 29 ตุลาคม 2565 - 31 มกราคม 2566 ในพื้นที่กรุงเทพมหานครและ 15 จังหวัด (ได้แก่ ชุมพร ตรัง นครปฐม นครศรีธรรมราช นราธิวาส ประจวบคีรีขันธ์ ปัตตานี พัทลุง ยะลา ระนอง สงขลา สตูล สมุทรสาคร สุราษฎร์ธานี และอ่างทอง) ซึ่งต้องไม่เป็นครัวเรือนที่ได้รับความช่วยเหลือผู้ประสบอุทกภัยในช่วงฤดูฝนปี 2565 ตามมติ ครม. (29 พ.ย. 65) จากการสํารวจเบื้องต้น มีครัวเรือนที่ได้รับผลกระทบจากอุทกภัย ในพื้นที่ กทม. และ 15 จังหวัด จํานวน 237,048 ครัวเรือน วงเงิน 1,190.46 ล้านบาท
หลักเกณฑ์การเยียวยาฯ
- 24 ชั่วโมง - 7 วัน จํานวน 193,802 ครัวเรือน อัตราจ่าย 5,000 บาท วงเงิน 969.01 ล้านบาท
- เกินกว่า 7 วัน แต่ไม่เกิน 30 วัน จํานวน 40,808 ครัวเรือน อัตราจ่าย 5,000 บาท วงเงิน 204.04 ล้านบาท
- เกินกว่า 30 วัน แต่ไม่เกิน 60 วัน จํานวน 2,265 ครัวเรือน อัตราจ่าย 7,000 บาท วงเงิน 15.86 ล้านบาท
- เกินกว่า 60 วัน จํานวน 173 ครัวเรือน อัตราจ่าย 9,000 บาท วงเงิน 1.56 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า ทั้งนี้ คณะรัฐมนตรีเคยมีมติให้ความช่วยเหลือไว้แล้วแต่ยังคงมีประชาชน ที่ได้รับผลกระทบและได้รับความเดือดร้อนจากสถานการณ์อุทกภัย น้ําท่วมฉับพลัน น้ําไหลหลาก น้ําล้นตลิ่ง และการระบายน้ํา ในช่วงฤดูฝน ปี 2565 ตั้งแต่วันที่ 29 ต.ค. 65 - 31 ม.ค. 66 โดยเป็นจังหวัดที่เคยได้รับความช่วยเหลือตามมติ ครม. ( 29 พ.ย. 65 ) แต่คนละพื้นที่จํานวน 10 จังหวัด ได้แก่ นครปฐม สมุทรสาคร อ่างทอง ตรัง นครศรีธรรมราช นราธิวาส ระนอง สตูล สุราษฎร์ธานีและชุมพร และจังหวัดที่ได้รับความช่วยเหลือเพิ่มเติม จํานวน 6 จังหวัด ได้แก่ กทม. ประจวบคีรีขันธ์ ปัตตานี พัทลุง ยะลา และสงขลา จึงได้อนุมัติจ่ายเงินช่วยเหลือผู้ประสบอุทกภัยฤดูฝน 2565 เพิ่มเติม เพื่อให้การช่วยเหลือผู้ประสบอุทกภัยเป็นไปอย่างต่อเนื่อง ทั่วถึงและเป็นธรรม โดยให้องค์กรปกครองส่วนท้องถิ่น (อปท.) สํารวจ หรือผู้ประสบภัยยื่นคําร้องขอรับความช่วยเหลือภายใน 30 วัน และให้กระทรวงมหาดไทยร่วมกับ ธนาคารออมสิน เร่งรัดการจ่ายเงินช่วยเหลือผู้ประสบภัยให้แล้วเสร็จภายใน 60 วัน นับตั้งแต่คณะรัฐมนตรีมีมติอนุมัติ ด้วย
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ได้ให้การต้อนรับ Mr. MIZUSHIMA Satoru ผู้ช่วยรัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT)
วันพฤหัสบดีที่ 23 กุมภาพันธ์ 2566
นายชยธรรม์ พรหมศร ปลัดกระทรวงคมนาคม ได้ให้การต้อนรับ Mr. MIZUSHIMA Satoru ผู้ช่วยรัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT)
...
นายชยธรรม์ พรหมศร ปลัดกระทรวงคมนาคม ได้ให้การตอนรับ Mr. MIZUSHIMA Satoru ผู้ช่วยรัฐมนตรีกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT) ในโอกาสที่เดินทางมาเข้าพบหารือความคืบหน้าประเด็นความร่วมมือด้านคมนาคมขนส่งระหว่างไทย - ญี่ปุ่น โดยมี นายพิเชษฐ คุณาธรรมรักษ์ อธิบดีกรมการขนส่งทางราง นายสุรพงษ์ เมี้ยนมิตร รองผู้อํานวยการสํานักงานนโยบายและแผนการขนส่งและจราจร นางสาวไตรทิพย์ ศิวะกฤษณ์กุล คณะกรรมการและรักษาการกรรมการผู้จัดการบริษัท เอสอาร์ที แอสเสท จํากัด และผู้บริหารการรถไฟแห่งประเทศไทย การท่าเรือแห่งประเทศไทย เข้าร่วมหารือ ในวันที่ 22 กุมภาพันธ์ 2566 ณ ห้องประชุมกระทรวงคมนาคม
นายชยธรรม์ พรหมศร กล่าวว่า การประชุมวันนี้เป็นการหารือความคืบหน้าในประเด็นความร่วมมือด้านคมนาคมขนส่งระหว่างไทยและญี่ปุ่น สืบเนื่องจากนายศักดิ์สยาม ชิดชอบ รัฐมนตรีว่าการกระทรวงคมนาคม ได้เข้าร่วมการประชุมหารือทวิภาคีกับรัฐมนตรี MLIT เมื่อวันที่ 7 ธันวาคม 2565 ณ อาคารสํานักงาน MLIT กรุงโตเกียว ประเทศญี่ปุ่น ถือเป็นโอกาสสําคัญในการผลักดันประเด็นการดําเนินงานที่มีร่วมกัน ในปัจจุบันและในอนาคต ระหว่างกระทรวงคมนาคม และ MLIT สําหรับการประชุมหารือในครั้งนี้ ได้หยิบยกประเด็นสําคัญในการพัฒนาระบบขนส่งมวลชนส่วนต่อขยายระยะที่ 2 ซึ่งภาคเอกชนญี่ปุ่นให้ความสนใจเข้ามาลงทุน ในการให้บริการเดินรถ ได้แก่ โครงการระบบรถไฟชานเมืองสายสีแดง ส่วนต่อขยายทั้ง 4 เส้นทาง ที่อยู่ระหว่างเตรียมการขออนุมัติคณะรัฐมนตรีเพื่อทําการก่อสร้าง และโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ปัจจุบันอยู่ระหว่างก่อสร้างงานโยธา ณ เดือนตุลาคม 2565 มีความก้าวหน้าร้อยละ 3.75 และอยู่ในขั้นตอนการศึกษาและวิเคราะห์โครงการร่วมลงทุนระหว่างรัฐและเอกชน (PPP) ในส่วนงานระบบรถไฟฟ้า การเดินรถ และซ่อมบํารุงรักษา
สําหรับการพัฒนาพื้นที่รอบสถานีขนส่งมวลชนและเมืองอัจฉริยะในโครงการบางซื่อ ซึ่งฝ่ายไทยและญี่ปุ่นได้เห็นชอบการจัดทําแผนร่วมกันในการพัฒนาพื้นที่โดยรอบสถานีขนส่งมวลชน (TOD) บริเวณสถานีกลางกรุงเทพอภิวัฒน์ การแสดงเจตจํานงการต่ออายุบันทึกข้อตกลงความร่วมมือโครงการบางซื่อ และการลงนามบันทึกการหารือระหว่างบริษัท เอสอาร์ที แอสเสท จํากัด และองค์กรพัฒนาและฟื้นฟูเมืองญี่ปุ่น (UR) ที่ทั้งสองฝ่ายเห็นพ้องการพัฒนาพื้นที่สถานีกลางกรุงเทพอภิวัฒน์ โครงสร้างหน่วยงานกํากับดูแลการกําหนดวิสัยทัศน์และการศึกษา และพิจารณาข้อเสนอคัดเลือกพื้นที่นําร่อง (Leading Project Plan) ในพื้นที่ตอนใต้ของโซน E และโซน A
ปลัดกระทรวงคมนาคม กล่าวเพิ่มเติมว่า ผลจากการประชุมในวันนี้ เพื่อแสดงให้เห็นว่ากระทรวงคมนาคมมีความพร้อมในการสานต่อความร่วมมือภายใต้บันทึกความร่วมมือระหว่างกระทรวงคมนาคม และ MLIT ด้านแผนงานนโยบายและเทคโนโลยีการจราจร ฝ่ายญี่ปุ่นคาดหวังให้ความร่วมมือทางวิชาการฉบับนี้เป็นเวทีแลกเปลี่ยนองค์ความรู้ทางเทคนิคในด้านคมนาคมขนส่งที่ทั้งสองฝ่ายสนใจร่วมกัน ซึ่งในชั้นนี้หวังเป็นอย่างยิ่งว่าความร่วมมือทางวิชาการระหว่างกระทรวงคมนาคมและ MLIT จะแปรไปสู่การดําเนินนโยบายที่จับต้องได้ เพื่อประโยชน์ร่วมกันของทั้งประเทศต่อไป
รัฐบาลไทย-ข่าวทำเนียบรัฐบาล-พม. จับมือ สสดย.  สสส. และเครือข่าย เปิดเวทีถกปัญหาความรุนแรงผ่านสื่อ ยกความปลอดภัยของเด็กเป็นวาระแห่งชาติ
วันจันทร์ที่ 27 กุมภาพันธ์ 2566
พม. จับมือ สสดย.  สสส. และเครือข่าย เปิดเวทีถกปัญหาความรุนแรงผ่านสื่อ ยกความปลอดภัยของเด็กเป็นวาระแห่งชาติ
พม. จับมือ สสดย.  สสส. และเครือข่าย เปิดเวทีถกปัญหาความรุนแรงผ่านสื่อ ยกความปลอดภัยของเด็กเป็นวาระแห่งชาติ
วันนี้ (27 ก.พ. 66) เวลา 13.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานเสวนาเรื่อง “สื่อกับความรุนแรง : ความรับผิดชอบร่วมของใคร...” เพื่อให้สังคมตระหนักถึงปัญหา และหาทางออกร่วมกันในการลดความสูญเสียที่จะตามมา โดยมุ่งหวังให้ภาคีเครือข่ายทุกภาคส่วนแสดงออกถึงความรับผิดชอบร่วมกัน เพื่อนําไปสู่การกําหนดมาตรการร่วมในการลดความรุนแรงผ่านสื่อในสังคมไทย โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ร่วมเสวนา ซึ่งจัดโดยสมาคมวิทยุและสื่อเพื่อเด็กและเยาวชน (สสดย.) ร่วมกับสํานักงานกองทุนสนับสนุนการสร้างเสริมสุขภาพ (สสส.) กระทรวงการพัฒนาสังคมและความมั่นคงของมนุษย์ (พม.) สมาคมคลังปัญญาอาวุโสแห่งประเทศไทย และบริษัท แอดวานซ์ อินโฟร์ เซอร์วิส จํากัด (มหาชน) หรือ เอไอเอส ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายอนุกูล กล่าวว่า ปัจจุบันมีการนําเสนอความรุนแรงผ่านสื่อในหลากหลายรูปแบบเป็นจํานวนมาก ทั้งความรุนแรงจากข่าวเหตุการณ์ฆาตกรรม การทําร้ายร่างกาย ทําลายทรัพย์สิน การทําร้ายจิตใจจากการด่าทอว่าร้าย การกลั่นแกล้งที่แสดงออกด้วยคําพูดทางโลกออนไลน์ หรือการบูลลี่ (Bully) และการมีฉากรุนแรงโหดร้ายในละคร เป็นต้น ซึ่งเนื้อหาจากสื่อย่อมส่งผลให้เกิดความรุนแรงในสังคมตามมาอีกด้วย ทั้งนี้ การใช้ความรุนแรงส่งผลกระทบอย่างมหาศาลต่อชีวิตเด็ก โดยเฉพาะความรุนแรงที่เกิดจากคนในครอบครัวและคนใกล้ตัว และการถูกทารุณกรรมต่อเนื่องซ้ํา ๆ ส่งผลกระทบต่อการรับรู้ในตัวตน การพัฒนาบุคลิกภาพ การเรียนรู้ ทําให้เกิดโรคซึมเศร้า ฆ่าตัวตาย และอาจนําไปสู่วงจรการใช้ความรุนแรงต่อบุคคลในครอบครัวและสังคมต่อไป ทั้งนี้ จึงขอเสนอต่อรัฐบาลให้ประเด็นความปลอดภัยของเด็กเป็นวาระแห่งชาติ
นายอนุกูล กล่าวเพิ่มเติมว่า สําหรับกระทรวง พม. ได้ขับเคลื่อนการพัฒนาคนและสังคมให้มีคุณภาพเต็มศักยภาพ มีความเข้มแข็งและภูมิคุ้มกันต่อการเปลี่ยนแปลง ซึ่งจําเป็นต้องเริ่มจากสถาบันครอบครัวอบรมสั่งสอนและปลูกฝังค่านิยมที่ดี ให้คําแนะนํา แยกแยะสิ่งที่เป็นประโยชน์และสิ่งที่เป็นโทษ ทั้งนี้ การขัดเกลาทางสังคมและความผูกพันทางสังคม จึงมีความสําคัญอย่างยิ่งต่อการปลูกฝังค่านิยมที่ถูกต้อง อันเป็นการป้องกันที่ดีที่สุดสําหรับการรับมือกับพฤติกรรมที่ไม่พึงประสงค์ การเสพสื่อโดยปราศจากคําแนะนําของผู้ปกครอง ส่งผลให้เด็กมีพฤติกรรมก้าวร้าวรุนแรง หรืออาจมีพฤติกรรมเลียนแบบสิ่งที่ตนได้เห็นมาจากสื่อ เข้าใจผิดคิดว่าพฤติกรรมที่ปรากฎอยู่ให้เห็น เป็นพฤติกรรมที่สังคมยอมรับได้
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-รมว.พม. ย้ำแก้ปัญหาแม่เลี้ยงเดี่ยวที่ต้นเหตุ พร้อมดึงเครือข่ายพัฒนาคุณภาพชีวิตทุกมิติ
วันศุกร์ที่ 24 กุมภาพันธ์ 2566
รมว.พม. ย้ําแก้ปัญหาแม่เลี้ยงเดี่ยวที่ต้นเหตุ พร้อมดึงเครือข่ายพัฒนาคุณภาพชีวิตทุกมิติ
รมว.พม. ย้ําแก้ปัญหาแม่เลี้ยงเดี่ยวที่ต้นเหตุ พร้อมดึงเครือข่ายพัฒนาคุณภาพชีวิตทุกมิติ
วันนี้ (24 ก.พ. 66) เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ตนพร้อมคณะผู้บริหารกระทรวง พม. ลงพื้นที่ ณ มูลนิธิเพื่อศูนย์กลางอิสลามแห่งประเทศไทย ซอยรามคําแหง 2 กรุงเทพฯ เพื่อพบปะเยี่ยมให้กําลังใจกลุ่มแม่เลี้ยงเดี่ยวและเด็กกําพร้า ครอบครัวผู้ประสบปัญหาทางสังคมจากชุมชนมุสลิมในพื้นที่เขตสวนหลวง พร้อมทั้งมอบถุงให้กําลังใจ “ด้วยความห่วงใย จากกระทรวง พม.” จํานวน 50 ถุง โดยมีนายสามารถ มะลูลีม ประธานมูลนิธิเพื่อศูนย์กลางอิสลามแห่งประเทศไทย กล่าวต้อนรับ อีกทั้งกรมกิจการเด็กและเยาวชน (ดย.) ร่วมกับนายเอ็มฮีซาม กือเดร (เชฟเล็ก) ประธานเจ้าหน้าที่บริหารบริษัท โอเรียนท์ พาราไดซ์ จํากัด สาธิตการทําอาหารสําหรับการประกอบอาชีพให้กับพ่อแม่เลี้ยงเดี่ยวที่ว่างงาน และร่วมกับมูลนิธิสงเคราะห์ชาวไทย (Smiles for Everyone Foundation) และบริษัท คอลเกต - ปาล์มโอลีฟ จํากัด จัดกิจกรรมการให้ความรู้และบริการทันตกรรม นอกจากนี้ กรมกิจการสตรีและสถาบันครอบครัว (สค.) ได้จัดกิจกรรมสาธิตทําผลิตภัณฑ์จากเศษผ้าของแม่เลี้ยงเดี่ยว พร้อมทั้งจําหน่ายสินค้าจากศูนย์แม่เลี้ยงเดี่ยว
นายจุติ กล่าวต่อไปว่า การลงพื้นที่วันนี้ เพื่อให้เกิดความเข้มแข็งในการเลี้ยงดูบุตรหลาน โดยเฉพาะผู้ประสบปัญหาแม่เลี้ยงเดี่ยว และครอบครัวผู้ประสบปัญหาทางสังคมในชุมชนชาวมุสลิม ให้มีอาชีพเลี้ยงตนเองได้ อย่างมีศักดิ์ศรีความเป็นมนุษย์ และทําให้ชุมชนเข้มแข็ง มีหลักศาสนาค้ําจุนให้ชุมชนและสังคมมีคุณภาพต่อไป ซึ่งกระทรวง พม. พยายามจะจัดการแก้ปัญหาครอบครัวกลุ่มเปราะบาง รวมทั้งพ่อแม่เลี้ยงเดี่ยว เพราะว่าได้ถอดบทเรียนจากต่างประเทศมาว่า ถ้าครอบครัวไม่เข้มแข็ง และขาดการเอาใจใส่ลูกหลาน จะทําให้สังคมมีปัญหาได้ ดังนั้น ต้องไปจัดการกับปัญหาที่ต้นเหตุ คือ ทําอย่างไรที่จะสร้างความเข้าใจให้กับเด็กและเยาวชน ต้องมีความพร้อมก่อนมีครอบครัว และอย่าตั้งครรภ์ในวัยเรียน นอกจากนั้น จะต้องสร้างทักษะและองค์ความรู้ให้ เพื่อเป็นภูมิคุ้มกันที่ดีที่สุด แต่สําหรับคนที่ผิดพลาดไปแล้ว อย่าไปคิดที่จะจบชีวิตและท้อถอย เพราะชีวิตมีทางออกอยู่เสมอ
นายจุติ กล่าวเพิ่มเติมว่า วันนี้ กระทรวง พม. ช่วยสร้างทักษะและโอกาสให้ชีวิตทุกคนอยู่ได้ด้วยความมั่นคง โดยบูรณาการกับทุกกระทรวงและทุกภาคส่วนที่เกี่ยวข้อง เช่น กระทรวงศึกษาธิการ วางแผนช่วยเหลือหลังคลอดลูกแล้ว เพื่อกลับไปเรียนหนังสือต่อ กระทรวงแรงงาน ช่วยเหลือเรื่องการประกอบอาชีพและต้นทุนเบื้องต้น ซึ่งกระทรวง พม. ได้มีการเจรจากับธนาคารของรัฐให้การสนับสนุนด้วย เพื่อให้ได้มีชีวิตที่สองที่มั่นคงกว่าเดิม ปัจจุบันพบว่า มีแม่เลี้ยงเดี่ยวที่อยู่ในทะเบียน จํานวน 150,000 คน แต่คาดว่ามีพ่อแม่เลี้ยงเดี่ยวที่ไม่ได้ลงทะเบียนประมาณ 500,000 คน โดยสิ่งที่กังวลในวันนี้ คือ ปัญหาเศรษฐกิจและโลกที่เปลี่ยนแปลงไป จะทําให้มีลูกหลาน จํานวน 3,500,000 คน ต้องอยู่ในความดูแลของญาติพี่น้องของพ่อแม่เด็ก ทั้งนี้ กระทรวง พม. พร้อมเข้าไปแก้ปัญหาที่ต้นเหตุ โดยบูรณาการกับกระทรวงที่เกี่ยวข้องทั้งในด้านการศึกษา สุขภาพ และการฝึกอาชีพ เพื่อพัฒนาคุณภาพชีวิตที่ดีในทุกมิติ
#ช่วย24ชั่วโมง
#ช่วย24ชม
#ข่าวพม.
รัฐบาลไทย-ข่าวทำเนียบรัฐบาล- ไอแบงก์ แสดงความเสียใจต่อเหตุการณ์แผ่นดินไหวในตุรเคีย และส่งมอบเงินบริจาคช่วยเหลือกว่า 1 ล้านบาท ผ่านสถานทูตตุรเคีย
วันอังคารที่ 28 กุมภาพันธ์ 2566
28/02/2566
ไอแบงก์ แสดงความเสียใจต่อเหตุการณ์แผ่นดินไหวในตุรเคีย และส่งมอบเงินบริจาคช่วยเหลือกว่า 1 ล้านบาท ผ่านสถานทูตตุรเคีย
ไอแบงก์แสดงความเสียใจต่อเหตุการณ์แผ่นดินไหวครั้งรุนแรงในตุรเคียและส่งมอบเงินบริจาคจํานวน 1,138,000 บาท เมื่อช่วงเช้าวันจันทร์ที่ 27 กุมภาพันธ์ 2566 ณ สถานเอกอัครราชทูตสาธารณรัฐตุรเคียประจําประเทศไทย อาคาร เอ็มไพร์ทาวเวอร์
ธนาคารอิสลามแห่งประเทศไทย (ไอแบงก์) นําโดย นายภูมิศักดิ์ อรัญญาเกษมสุข ประธานกรรมการธนาคาร พร้อมด้วยนายระบิล พรพัฒน์กุล ประธานอนุกรรมการบริหาร นางวชิรญา เพิ่มภูศรี กรรมการธนาคาร นางวรรณพร เทพหัสดิน ณ อยุธยา กรรมการธนาคาร และนายทวีลาภ ฤทธาภิรมย์ กรรมการและผู้จัดการธนาคาร เดินทางเข้าพบ นางแซรัป แอร์ซอย (H.E. Mrs. Serap Ersoy) เอกอัครราชทูตสาธารณรัฐตุรเคียประจําประเทศไทย เพื่อแสดงความเสียใจต่อเหตุการณ์แผ่นดินไหวครั้งรุนแรงในตุรเคียและส่งมอบเงินบริจาคจํานวน 1,138,000 บาท เมื่อช่วงเช้าวันจันทร์ที่ 27 กุมภาพันธ์ 2566 ณ สถานเอกอัครราชทูตสาธารณรัฐตุรเคียประจําประเทศไทย อาคาร เอ็มไพร์ทาวเวอร์
ไอแบงก์นับเป็นสถาบันการเงินแห่งแรกที่ได้เปิดช่องทางให้ประชาชนชาวไทยได้มีส่วนร่วมในการช่วยเหลือผู้ที่ได้รับผลกระทบจากภัยพิบัติแผ่นดินไหวในประเทศตุรเคีย โดยการเปิดรับบริจาคเงินผ่านบัญชีออมทรัพย์ เลขที่ 008-1-36170-1 สํานักงานอโศก ชื่อบัญชี “ไอแบงก์และคนไทย ช่วยเหลือผู้ประสบภัยแผ่นดินไหวประเทศตุรเคีย” ตั้งแต่หลังประสบเหตุเพียงหนึ่งวัน และธนาคารได้ประชาสัมพันธ์เชิญชวนไม่ว่าจะเป็นลูกค้า หรือพนักงานของธนาคาร รวมไปถึงคนไทยทุกคนที่ประสงค์ร่วมช่วยเหลือ ตั้งแต่วันที่ 7 - 23 กุมภาพันธ์ 2566 ที่ผ่านมา ซึ่งมียอดเงินบริจาคเข้าบัญชี รวม 1,819 รายการ เป็นจํานวนเงินบริจาคทั้งสิ้น 1,138,000 บาท นอกจากนี้นายภูมิศักดิ์ และกรรมการธนาคาร ยังได้ร่วมขอพรให้รัฐบาลและประชาชนชาวตุรเคียผ่านพ้นช่วงเวลายากลําบากนี้ไปได้โดยเร็ว ในขณะที่เอกอัครราชทูตฯ ได้ขอบคุณการริเริ่มของไอแบงก์และไมตรีจิตของชาวไทย และแสดงความซาบซึ้งใจผ่านมายังไอแบงก์ด้วย
ไอแบงก์เป็นธนาคารที่ใช้หลักชะรีอะฮ์ (หลักศาสนาอิสลาม) เป็นธรรมนูญในการดําเนินธุรกิจ ดังนั้นการช่วยเหลือเพื่อนมนุษย์ที่ได้รับความทุกข์ยาก หรือความเป็นภราดรภาพ หรือในอิสลามเรียกว่า “อุคูวะห์อิสลามียะห์” เป็นสิ่งที่พึงกระทํา ทั้งนี้ เพื่อเป็นการแสดงออกถึงความเป็นน้ําหนึ่งใจเดียวกัน เหตุการณ์ครั้งนี้ถือเป็นภัยธรรมชาติครั้งรุนแรง ที่ผ่านมาประเทศไทยเคยประสบกับเหตุสึนามิเราก็เคยได้รับการช่วยเหลือจากประเทศอื่นๆ ในครั้งนี้ก็ถือเป็นการส่งกําลังใจจากประชาชนคนไทยที่น่าภูมิใจ และขอขอบพระคุณผู้มีส่วนร่วมทุกท่านที่ทําให้โครงการนี้ประสบความสําเร็จลุล่วงไปด้วยดีและขอให้ความดีของทุกท่านถูกตอบรับจากพระผู้เป็นเจ้าครับ นายทวีลาภ กล่าวทิ้งท้าย
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ รับทราบรายงานผลประกอบการ AOT ผู้โดยสารเพิ่มขึ้น 233%
วันศุกร์ที่ 24 กุมภาพันธ์ 2566
24/02/2566
​โฆษกรัฐบาลเผย นายกฯ รับทราบรายงานผลประกอบการ AOT ผู้โดยสารเพิ่มขึ้น 233%
เที่ยวบินเพิ่มขึ้น 105%
วันนี้ (24 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานจาก บริษัท ท่าอากาศยานไทย จํากัด (มหาชน) หรือ AOT ที่เปิดเผยถึงปริมาณการจราจรทางอากาศของท่าอากาศยานทั้ง 6 แห่ง ของ AOT มีจํานวนเที่ยวบินรวม 150,378 เที่ยวบิน เพิ่มขึ้น 105.04% เมื่อเปรียบเทียบกับช่วงเดียวกันของปีก่อน แบ่งเป็นเที่ยวบินระหว่างประเทศ 66,829 เที่ยวบิน และเที่ยวบินภายในประเทศ 83,549 เที่ยวบิน จํานวนผู้โดยสารรวมมีทั้งหมด 23.01 ล้านคน เพิุ่มขึ้น 232.93% เมื่อเปรียบเทียบกับช่วงเดียวกันของปีก่อน โดยแบ่งเป็นผู้โดยสารระหว่างประเทศ 10.98 ล้านคน และผู้โดยสารภายในประเทศ 12.03 ล้านคน
โฆษกประจําสํานักนายกรัฐมนตรี กล่าวว่า ผลประกอบการในไตรมาสแรก ของปีงบประมาณ 2566 (ตุลาคม-ธันวาคม 2565) อุตสาหกรรมการบินฟื้นตัว เห็นได้ชัดเจนจากจํานวนเที่ยวบิน จํานวนผู้โดยสาร ทําให้ในไตรมาสแรกของปีงบประมาณ 2566 AOT สามารถพลิกทํากําไรสุทธิได้เป็นจํานวน 342.77 ล้านบาท เมื่อเปรียบเทียบกับช่วงเดียวกันของปีก่อนที่ขาดทุน 4,271.66 ล้านบาท นอกจากนี้ยังมีรายได้จากการขาย และบริการเพิ่มขึ้น จากการเพิ่มขึ้นทั้งรายได้ที่เกี่ยวกับกิจการ และที่ไม่เกี่ยวกับกิจการการบิน 6,496.69 ล้านบาท หรือเท่ากับ 279.15%
“นายกรัฐมนตรีรับทราบผลประกอบการจาก AOT และได้ประเมินแนวโน้มเศรษฐกิจไทย ทั้งในภาคอุตสาหกรรมการบิน การท่องเที่ยวและบริการ และภาคอื่น ๆ เห็นได้อย่างชัดเจนว่าฟื้นตัวอย่างต่อเนื่อง ซึ่งนายกรัฐมนตรีขอบคุณการทํางานของทุกหน่วยงาน องค์กร ทั้งภาครัฐ และเอกชนที่เกี่ยวข้อง ที่ได้ดําเนินนโยบายที่สอดรับกับรัฐบาล ทําให้แนวทางการทํางานเป็นไปในทิศทางเดียวกันอย่างมีประสิทธิภาพ จนผลประกอบการกลับมาฟื้นตัว ทั้งนี้ เชื่อมั่นว่าแนวโน้มเศรษฐกิจในปี 2566 ของทุกภาคส่วนมีแนวโน้มที่ดีขึ้นอย่างต่อเนื่อง ซึ่งจะสะท้อนเศรษฐกิจภาพรวมของประเทศที่มั่นใจว่าจะมีแนวโน้มที่สดใสในเร็ววัน” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.เตรียมให้ อบจ.บริหารจัดการภารกิจ สอน./รพ.สต.เอง 100% หลังพ้นระยะเปลี่ยนผ่านการถ่ายโอน 6 เดือน
วันเสาร์ที่ 25 กุมภาพันธ์ 2566
สธ.เตรียมให้ อบจ.บริหารจัดการภารกิจ สอน./รพ.สต.เอง 100% หลังพ้นระยะเปลี่ยนผ่านการถ่ายโอน 6 เดือน
รองปลัดกระทรวงสาธารณสุข เผย การถ่ายโอนภารกิจ สอน./ รพ.สต. จะครบกําหนดการช่วยเหลือในระยะเปลี่ยนผ่าน 6 เดือน ในวันที่ 1 เม.ย.นี้ ได้สั่งการ สสจ.ให้ อบจ.ที่มีความพร้อมบริหารจัดการภารกิจ สอน./ รพ.สต. เอง 100% โดยยังเฝ้าระวังผลกระทบกับประชาชนต่อเนื่อง เ
รองปลัดกระทรวงสาธารณสุข เผย การถ่ายโอนภารกิจ สอน./ รพ.สต. จะครบกําหนดการช่วยเหลือในระยะเปลี่ยนผ่าน 6 เดือน ในวันที่ 1 เม.ย.นี้ ได้สั่งการ สสจ.ให้ อบจ.ที่มีความพร้อมบริหารจัดการภารกิจ สอน./ รพ.สต. เอง 100% โดยยังเฝ้าระวังผลกระทบกับประชาชนต่อเนื่อง เพื่อรวบรวมเสนอต่อคณะกรรมการกระจายอํานาจฯ และหน่วยงานที่เกี่ยวข้องต่อไป
วันนี้ (25 กุมภาพันธ์ 2566) นายแพทย์พงศ์เกษม ไข่มุกด์ รองปลัดกระทรวงสาธารณสุข กล่าวว่าการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด (อบจ.) รอบปีงบประมาณ 2566 ได้เริ่มมาตั้งแต่วันที่1 ตุลาคม 2565 จํานวน 3,263 แห่งใน 49 จังหวัด และมีการทยอยถ่ายโอนจนครบตามเป้าหมาย ซึ่งแม้ว่าจากการประเมินของกระทรวงสาธารณสุขจะพบระบบการเตรียมพร้อมของ อบจ.ในการรับถ่ายโอนภารกิจยังดําเนินการได้ไม่เต็มที่ใน 3 เดือนแรก และได้ให้สํานักงานสาธารณสุขจังหวัดติดตามให้การช่วยเหลือเพื่อลดผลกระทบในการจัดบริการประชาชน เป็นระยะเวลา 6 เดือน ซึ่งจะครบกําหนดในวันที่ 1 เมษายน 2566 นี้ แต่จากการแถลงข่าวของทาง อบจ.ในคราวต่างๆ รวมถึงในการประชุมคณะอนุกรรมการถ่ายโอนฯ และกรมส่งเสริมการปกครองท้องถิ่น (สถ.) และการตอบข้อซักถามของคณะกรรมาธิการวุฒิสภา เมื่อวันที่ 22 กุมภาพันธ์ 2566 ได้ยืนยันว่ามีการเตรียมพร้อมและแก้ไขระเบียบต่างๆ เพื่อรองรับการถ่ายโอนเรียบร้อยแล้ว อยากให้กระทรวงสาธารณสุขดูแลด้านวิชาการและ regulator
นายแพทย์พงศ์เกษม กล่าวต่อว่า ดังนั้น สํานักงานปลัดกระทรวงสาธารณสุขจะได้สั่งการเชิงนโยบายให้สํานักงานสาธารณสุขจังหวัดที่ อบจ.มีความพร้อมแล้ว มอบให้ อบจ.บริหารจัดการภารกิจทั้งหมดเอง และให้ติดตามเฝ้าระวังผลกระทบต่อประชาชนเพื่อให้การช่วยเหลือแก้ไขปัญหาทันที พร้อมรายงานข้อมูลต่อสํานักงานปลัดกระทรวงสาธารณสุข เพื่อรวบรวมเสนอต่อคณะกรรมการกระจายอํานาจฯ ผู้ตรวจการแผ่นดิน คณะกรรมาธิการวุฒิสภา และหน่วยงานที่เกี่ยวข้องตามที่ได้รับการสอบถามข้อมูลมาอย่างต่อเนื่องต่อไป
นอกจากนี้ ได้ปรับวิธีการรับรองการทํางานของ อสม. จากเดิมที่ต้องผ่านเจ้าหน้าที่ของ สอน./รพ.สต.มาเป็นการรับรองผ่านระบบดิจิทัล หรือเอกสารรับรองเท่าที่จําเป็นให้ผ่าน สสอ.แทน โดยออกประกาศกระทรวงสาธารณสุข กําหนดการเบิกจ่ายเงินค่าป่วยการ อสม. ผ่านระบบ e-Social welfare และรายงานผลการปฏิบัติงานผ่านแอปพลิเคชัน Smart อสม. เป็นการลดขั้นตอนการทํางาน เพิ่มความคล่องตัว และเกิดประสิทธิภาพมากยิ่งขึ้น
***************************************** 25 กุมภาพันธ์ 2566
รัฐบาลไทย-ข่าวทำเนียบรัฐบาล-พ่อเมืองอ่างทองยืนยัน ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง
วันพุธที่ 1 มีนาคม 2566
01/03/2566
พ่อเมืองอ่างทองยืนยัน ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง
พ่อเมืองอ่างทองยืนยัน ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง
เมื่อวันที่ 1 มี.ค. 66 นายรังสรรค์ ตันเจริญ ผู้ว่าราชการจังหวัดอ่างทอง เปิดเผยถึงกรณีสื่อมวลชนเผยแพร่ข่าว ว่า มีบุคคลโพสต์ในโซเชียลมีเดียว่าจะเตรียมว่ายน้ําข้ามแม่น้ําเจ้าพระยา จ.อ่างทอง ทวงเงินเยียวยาน้ําท่วมปี 65 กว่า 13,423 ครัวเรือน ๆ ละ 30,000 บาท จากรัฐบาลเพื่อพี่น้องชาวอ่างทอง นั้น
นายรังสรรค์ ตันเจริญ ผู้ว่าราชการจังหวัดอ่างทอง กล่าวว่า จังหวัดอ่างทองขอเรียนว่า การสื่อสารผ่านทางโซเชียลมีเดียของบุคคลท่านดังกล่าว น่าจะเป็นการสื่อสารในลักษณะการทําแคมเปญการหาเสียงว่าน้ําท่วมจะเหมาจ่ายครัวเรือนละ 30,000 บาท ไม่ใช่เป็นการทวงเงินเยียวยาน้ําท่วมที่ประชาชนยังไม่ได้รับ ส่วนบุคคลที่จะว่ายน้ํานั้นมีบ้านเกิดอยู่จังหวัดอ่างทอง และได้มีการลงพื้นที่มาหาเสียงเปิดตัวลงสมัครสมาชิกสภาผู้แทนราษฎร (ส.ส.) ที่จังหวัดอ่างทองครั้งหนึ่งแล้วในงานศาลเจ้ากวนอูที่ผ่านมา
นายรังสรรค์ ตันเจริญ ผู้ว่าราชการจังหวัดอ่างทอง กล่าวต่ออีกว่า สําหรับในส่วนของการจ่ายเงินช่วยเหลือผู้ประสบอุทกภัยในพื้นที่จังหวัดอ่างทอง ขอยืนยันว่า ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง จํานวน 24,492 ครัวเรือน วงเงิน 143.56 ล้านบาท แต่ในขณะนี้ยังมีผู้ประสบภัยบางส่วนที่อยู่ระหว่างดําเนินการจ่ายเงินเยียวยา ได้แก่
กลุ่มที่ 1. กลุ่มที่แก้ไขข้อมูลจํานวน 211 ราย ซึ่งจะทําการโอนเงินไม่เกินวันที่ 3 มีนาคม 66 นี้
กลุ่มที่ 2. กลุ่มผู้ประสบภัยน้ําท่วมในช่วงฤดูฝน ปี 2565 เพิ่มเติม (หลัง 28 ต.ค. 65) จํานวน 61 ครัวเรือน ที่ได้รับอนุมัติเงินช่วยเหลือเพิ่มเติมตามมติคณะรัฐมนตรีเมื่อวันที่ 28 ก.พ. 66 โดยทางจังหวัดได้เร่งรัดให้อําเภอทําข้อมูลลงระบบภายในวันนี้
กลุ่มที่ 3. ความช่วยเหลือด้านการเกษตรทุกประเภท จํานวน 55.79 ล้านบาท จังหวัดได้ส่งข้อมูลให้กระทรวงเกษตรและสหกรณ์ครบถ้วนแล้ว และได้รับข้อมูลล่าสุดว่า ขณะนี้กรมบัญชีกลาง กระทรวงการคลัง อยู่ระหว่างดําเนินการอนุมัติขยายวงเงิน ก่อนโอนเข้าบัญชีเกษตรกร แยกเป็น ด้านพืช 45.46 ล้านบาท ด้านประมง 8.53 ล้านบาท และด้านปศุสัตว์ 1.79 ล้านบาท
และกลุ่มที่ 4. ความช่วยเหลือด้านที่อยู่อาศัย วงเงินความช่วยเหลือ 20.07 ล้านบาท ซึ่งวงเงินงบประมาณที่ได้รับจัดสรรไม่เพียงพอ โดยทางจังหวัดอ่างทองได้ทําเรื่องขอขยายวงเงินไปยังกรมป้องกันและบรรเทาสาธารณภัย (ปภ.) เพื่อนํามาจ่ายเยียวยาประชาชนแล้ว
“จังหวัดอ่างทอง ขอเรียนยืนยันว่า การเยียวยาช่วยเหลือพี่น้องประชาชนผู้ประสบอุทกภัยในทุกพื้นที่ของจังหวัดอ่างทอง ทางอําเภอและองค์กรปกครองส่วนท้องถิ่นทุกแห่ง ได้ดําเนินการอย่างครบถ้วน ทั่วถึง และพี่น้องประชาชนที่ได้รับผลกระทบได้รับรู้ รับทราบ และมีความพึงพอใจ เพราะจังหวัดอ่างทอง มุ่งเน้นขับเคลื่อนการดูแลพี่น้องประชาชนที่ได้รับผลกระทบทุกคนด้วยพลังของภาคีเครือข่ายทั้ง 7 ภาคี อย่างเต็มกําลังความสามารถ ครอบคลุมในทุกมิติ โดยไม่ทิ้งใครไว้ข้างหลัง เพราะความทุกข์ของพี่น้องประชาชน คือความทุกข์ของข้าราชการทุกคน ดังนั้น พี่น้องประชาชนทุกคนต้องได้รับการดูแลจากภาครัฐอย่างทั่วถึงตามหลักเกณฑ์ที่กฎหมายกําหนดอย่างแน่นอน ทั้งนี้ หากพี่น้องประชาชนมีข้อสอบถามเพิ่มเติม สามารถติดต่อศูนย์ดํารงธรรมจังหวัดอ่างทอง หรือโทรสายด่วนศูนย์ดํารงธรรม 1567 ตลอด 24 ชั่วโมง” ผวจ.อ่างทอง กล่าวเพิ่มเติมในช่วงท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม โครงการ “เราเที่ยวด้วยกัน” ประชาชนสนใจต่อเนื่อง ย้ำผู้สนใจลงทะเบียนได้ถึง 2 มี.ค. 2566 ผู้เคยลงทะเบียนแล้วไม่ต้องลงใหม่
วันพุธที่ 1 มีนาคม 2566
01/03/2566
โฆษกรัฐบาลเผย นายกฯ ปลื้ม โครงการ “เราเที่ยวด้วยกัน” ประชาชนสนใจต่อเนื่อง ย้ําผู้สนใจลงทะเบียนได้ถึง 2 มี.ค. 2566 ผู้เคยลงทะเบียนแล้วไม่ต้องลงใหม่
โฆษกรัฐบาลเผย นายกฯ ปลื้ม โครงการ “เราเที่ยวด้วยกัน” ประชาชนสนใจต่อเนื่อง ย้ําผู้สนใจลงทะเบียนได้ถึง 2 มี.ค. 2566 ผู้เคยลงทะเบียนแล้วไม่ต้องลงใหม่
วันนี้ (1 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่โครงการ “เราเที่ยวด้วยกัน” ได้รับการตอบรับอย่างล้นหลาม ตั้งแต่เฟสแรก จนถึง เฟสที่ 5 ซึ่งได้เปิดให้ผู้ประกอบการรายใหม่แจ้งความประสงค์ลงทะเบียน เข้ามาตั้งแต่วันที่ 8 - 15 กุมภาพันธ์ 2566 ที่ผ่านมา และประชาชนทั่วไปที่สนใจเข้าร่วมโครงการนี้ สามารถลงทะเบียนได้ถึง 2 มีนาคม 2566
โฆษกประจําสํานักนายกรัฐมนตรี กล่าวว่า สําหรับคุณสมบัติและเงื่อนไขในการลงทะเบียนใช้สิทธิ สําหรับบุคคลทั่วไปมีดังนี้ เป็นบุคคลสัญชาติไทย อายุ18ปีขึ้นไป มีบัตรประชาชน และต้องลงทะเบียนที่เว็บไซต์ของโครงการ www.เราเที่ยวด้วยกัน.com โดยกรอกข้อมูลส่วนตัว ในส่วนของเบอร์โทรศัพท์ ต้องเป็นเบอร์เดียวกันกับที่ใช้บนแอปพลิเคชัน เป๋าตัง โดยจะได้รับการแจ้งผลการลงทะเบียนทาง SMS ภายใน 3 วัน
สําหรับผู้ที่เคยลงทะเบียนเข้าร่วมโครงการ และเคยใช้สิทธิในเฟสที่ 1 - 4 ไม่ต้องลงทะเบียนใหม่ แต่ให้กดรับสิทธิและยอมรับเงื่อนไขในวันที่ 7 มีนาคม 2566 ซึ่งจะได้รับสิทธิของ โครงการ เราเที่ยวด้วยกัน ในเฟส 5 จํานวน 5 สิทธิ โดยสิทธิประโยชน์ของโครงการในครั้งนี้ รัฐบาลสนับสนุนค่าโรงแรม 40% ของราคาที่พักต่อห้องต่อคืน ไม่เกิน 3,000 บาทต่อห้องต่อคืน จํากัดสิทธิคนละไม่เกิน 5 ห้อง หรือ 5 คืน สามารถใช้สิทธิได้ทุกจังหวัดทั่วประเทศ นอกจากนี้ รัฐบาลสนับสนุนคูปองอาหาร/ท่องเที่ยวมูลค่า 600 บาทต่อห้องต่อคืน ให้กับประชาชนเมื่อ check-in ที่โรงแรม จะได้รับคูปองอาหารหรือท่องเที่ยววันละ 1 ครั้ง ซึ่งคูปองอาหาร หรือท่องเที่ยวสามารถใช้ได้ที่ร้านอาหารและสถานที่ท่องเที่ยวที่ร่วมโครงการ โดยประชาชนชําระ 60% และรัฐบาลสนับสนุนอีก 40% ผ่านการตัดเงินจากคูปอง ซึ่งโครงการ เราเที่ยวด้วยกัน เฟส 5 นี้ มีทั้งหมด 560,000 สิทธิ โดยเมื่อลงทะเบียนแล้ว สามารถใช้สิทธิได้ตั้งแต่ วันที่ 7 มีนาคม ถึง 26 เมษายน 2566
ซึ่งจากข้อมูลของการท่องเที่ยวแห่งประเทศไทย (ททท.) ในวันแรก (ณ วันที่ 27 กุมภาพันธ์ เวลา 16.00 น.) พบว่า มีประชาชนลงทะเบียนรับสิทธิร่วมโครงการเราเที่ยวด้วยกัน เฟส 5 ผ่านเว็บไซต์แล้วจํานวน 35,242 คน ลงทะเบียนสําเร็จ 33,587 คน ในจํานวนนี้มีใช้งานแอพพลิเคชั่นเป๋าตังแล้ว 31,230 คน และหากรวมกับผู้ที่เคยลงทะเบียนใช้สิทธิ์โครงการใน 4 เฟสที่ผ่านมาทําให้มีการลงทะเบียนในฐานข้อมูลแล้วเกือบ 10 ล้านคน โดยคาดว่าเฟส 5 จะสามารถสร้างรายได้ท่องเที่ยวหมุนเวียนได้กว่า 12,539 ล้านบาท
“นายกรัฐมนตรียินดีที่ประชาชนตอบรับโครงการของรัฐบาลอย่างต่อเนื่อง โดยโครงการเราเที่ยวด้วยกันครั้งที่ผ่านมา การดําเนินนโยบายประสบผลสําเร็จ ได้รับเสียงตอบรับที่ดี ช่วยกระตุ้นการท่องเที่ยวภายในประเทศ ส่งเสริมให้เกิดกิจกรรมทางด้านการท่องเที่ยวรูปแบบใหม่ๆ เพิ่มรายได้ให้ผู้ประกอบการด้านการท่องเที่ยว อีกทั้งยังส่งเสริมให้ ประชาชนคนไทยเที่ยวในประเทศมากขึ้น เพิ่มเงินหมุนเวียนในระบบเศรษฐกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง เดินหน้าจัดทำใบอนุญาตด้านการขนส่งทางรางผ่านระบบดิจิทัล เพื่อสร้างความปลอดภัยและความเชื่อมั่นในการใช้ระบบขนส่งทางราง
วันอังคารที่ 28 กุมภาพันธ์ 2566
กรมการขนส่งทางราง เดินหน้าจัดทําใบอนุญาตด้านการขนส่งทางรางผ่านระบบดิจิทัล เพื่อสร้างความปลอดภัยและความเชื่อมั่นในการใช้ระบบขนส่งทางราง
.....
กรมการขนส่งทางราง (ขร.) จัดสัมมนาโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R) โดยมี นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานในพิธีเปิดงาน พร้อมด้วยผู้แทนจากหน่วยงานภาครัฐ รัฐวิสาหกิจ ภาคเอกชนที่เกี่ยวข้อง เข้าร่วมงานสัมมนา เมื่อวันที่ 28 กุมภาพันธ์ 2566 ณ โรงแรมคิงเพาเวอร์ ถนนรางน้ํา กรุงเทพฯ
อธิบดีกรมการขนส่งทางรางกล่าวว่า การเดินทางด้วยระบบขนส่งทางรางเป็นกิจกรรมที่อยู่คู่กับการดํารงชีวิตของประชาชนชาวไทยมาอย่างยาวนาน แต่ในอดีตที่ผ่านมายังไม่มีภาครัฐที่เข้ามากํากับดูแลกิจการขนส่งทางรางเพื่อให้เป็นไปตามมาตรฐานที่กําหนดอย่างจริงจัง จึงได้มีการจัดทําร่างพระราชบัญญัติการขนส่งทางราง พ.ศ. .... ขึ้นเพื่อให้ผู้ประกอบกิจการขนส่งทางรางต้องดําเนินการให้มีความเหมาะสม เป็นธรรมแก่ผู้ให้บริการและผู้ใช้บริการู้ที่จะประกอบกิจการขนส่งทางรางต้องได้รับใบอนุญาต ประกอบด้วย ใบอนุญาตประกอบกิจการ ใบอนุญาตผู้ประจําหน้าที่ต้องได้รับใบอนุญาตผู้ประจําหน้าที่ และการจดทะเบียนรถขนส่งทางรางตามที่กฎหมายกําหนด ซึ่งการออกใบอนุญาตประกอบกิจการขนส่งทางราง และใบอนุญาตอื่น ๆ ตามที่กฎหมายนี้กําหนด จะส่งผลดีต่าง ๆ ดังนี้
1. เกิดความปลอดภัยในการใช้บริการระบบรางมากยิ่งขึ้น ผ่านข้อกําหนดและมาตรฐานต่าง ๆ ที่กําหนดไว้
2. ผู้ใช้บริการะบบขนส่งทางรางเกิดความเชื่อมั่น และมั่นใจได้ว่าผู้ประกอบการมีศักยภาพในการดําเนินการให้บริการทั้งทางด้านเศรษฐศาสตร์และวิศวกรรม บุคลากรของผู้ประกอบกิจการขนส่งทางรางมีคุณลักษณะและความรู้ที่เหมาะสมต่อการเป็นผู้ประจําหน้าที่และรถขนส่งทางรางมีสภาพที่พร้อมที่จะให้บริการขนส่งทางราง
3. ภาครัฐสามารถกําหนดราคาที่เป็นธรรมสําหรับการใช้บริการระบบขนส่งทางราง
4. ผู้โดยสารจะได้รับการคุ้มครองจากผู้ให้บริการ เช่น มาตรการชดเชยในกรณีที่มีอุบัติเหตุหรือมีเหตุให้ล่าช้า
5. ส่งเสริมให้เกิดผู้ประกอบการรายใหม่ในระบบราง ซึ่งจะส่งผลให้เกิดการแข่งขันด้านราคา การบริการ เป็นทางเลือกให้ผู้ใช้บริการ
ทั้งนี้ นอกจากการจัดทําใบอนุญาตการประกอบกิจการขนส่งทางราง ตามพระราชบัญติการขนส่งทางราง พ.ศ. ... แล้ว ขร. ยังได้กําหนดแนวทางการจัดทําใบอนุญาตในรูปแบบดิจิทัล เพื่อให้เป็นไปตามนโยบายของรัฐบาลในการผลักดันให้มีการปฏิบัติราชการทางอิเล็กทรอนิกส์ ซึ่งมุ่งส่งเสริมการใช้เทคโนโลยีดิจิทัลในการปฏิบัติตามกฎหมายของประชาชน และการปฏิบัติหน้าที่ราชการของหน่วยงานรวมทั้งเจ้าหน้าที่ของรัฐให้ครอบคลุมตลอดทั้งกระบวนการ ตั้งแต่การยื่นเรื่อง/รับเรื่อง การติดต่อราชการ การรับ/ส่งเอกสาร การแสดงเอกสารหลักฐาน ไปจนถึงการจัดทําและตรวจสอบฐานข้อมูลใบอนุญาต และการจัดเก็บเอกสารราชการ การดําเนินการขออนุญาตด้านการขนส่งทางรางผ่านระบบดิจิทัลเหล่านี้ ขร. หวังเป็นอย่างยิ่งว่าจะเป็นอีกหนึ่งแรงผลักดันใหัเกิดการพัฒนาระบบขนส่งทางรางที่ได้มาตรฐาน ทันสมัย มีประสิทธิภาพ และประชาชนได้รับการบริการที่สะดวก รวดเร็ว เป็นธรรมและตอบสนองต่อความต้องการของประชาชนได้มากที่สุด
ดาวน์โหลด e-brochure แนะนําโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R)https://anyflip.com/isges/gxre/